Raul Narits

Raul Narits (sündinud 19. septembril 1952) on eesti õigusteadlane.

Elulugu
Raul Narits on tööliste poeg.

1971 lõpetas Narits Tallinna Spordiinternaatkooli ja 1976 cum laude Tartu Ülikooli õigusteaduskonna. 1978-1982 õppis ta Moskva Ülikoolis aspirantuuris ning kaitses 1987 Moskva samas kandidaadikraadi õigusteaduses väitekirjaga "Принцип прав свобод и обязанностей граждан в условиях развитого социалистического общества". Ta täiendas end 1991 Helsingi, 1993–94, 1996, 1999, 2002 Münsteri ja 1994 Glasgow' ülikoolis ning 1996 Kieli Maailmamajanduse Instituudis.

1976–78 oli ta TÜ õigusteaduskonna stažöör-uurija, 1981–88 õpetaja ja vanemõpetaja, 1988–92 dotsent, 1992. aastast võrdleva õigusteaduse professor, 1993–94 ja 2002 ka vahetusõppejõud Münsteris; avaliku õiguse instituudi juhataja alates aastast 1993. Tähtsamad loengukursused TÜ-s: õiguse entsüklopeedia, riigi ja õiguse teooria, õiguse tõlgendamise teooria (magistriõppes), õigusteaduse metoodikaõpetus (doktoriõppes). Narits on pidanud loenguid ka TÜ Euroopa Kolledžis.

Teadustöö
Raul Naritsa peamise uurimisvaldkonnad on võrdlev õigusteadus, konstitutsiooniõigus ning praktiline juriidiline semantika ja kõneaktiteooria. Ta on Rahvusvahelise Õigus- ja Sotsiaalfilosoofia Assotsiatsiooni Eesti sektsiooni president, ajakirja Juridica, sh Juridica International Law Review University of Tartu ning ajakirja Riigikogu Toimetised toimetuskolleegiumi liige. Narits on avaldanud üle 70 teadustrükise.

Tunnustus
 2008 Valgetähe IV klassi teenetemärk

Teoseid
 Eesti riigiõiguslikest probleemidest. // Eesti Jurist (1994) 7–8
 Õiguse entsüklopeedia. Tallinn, 1995, 2. trükk 2002, 2007
 The role of language cognition in legal method. // Juridica Int. II. Law Review Univ. Tartu (1997)
 Constitutional Law Estonia (kaasautor K. Merusk). // Int. Encyclopaedia of Law (1997)
 Õigusteaduse metodoloogia I. Tallinn, 1997
 Fundamental rights and freedoms in the Constitution of the Republic of Estonia. // Juridica Int. III. Law Review Univ. Tartu (1998)
 Tähtsamatest õiguse tunnetamise viisidest. // EAÕS-i aastaraamat 1996–1998. Tartu, 1999
 Keele sõnavara ja selle seos Eesti õiguskorraga. // Emakeele Seltsi aastaraamat 46. Tallinn, 2001
 Eesti konstitutsiooniõigusest (kaasautor K. Merusk). Tallinn, 1998
 Rechtssprache und juristische Semantik im sozialen Kontext der estnischen Rechts- und Lebensordnung. // Rechtsteorie. Sonderheft Estland. Gesetzgebung und Rechtspolitik 31 (2001) 3 / 4
 Space and time as central issues of society's perception of law. Integral link between law and time and space. // Jur. Int. Law Review University of Tartu VIII (2003)
 About of meaning of the legal aspects of practical semantics in Estonian legal order. // Int. J. Sermiotics of Law 18 (2005) 1

Viited

Kirjandus
 Tartu Ülikooli õppe-teaduskoosseisu biobibliograafia nimestik 1981–1995 (käsikiri), lk 113
 Album professorum Universitatis Tartuensis anno MCMXCVIII. Trt, 1998, lk 14–15
 Eesti Entsüklopeedia, kd 14, lk 314
 University of Tartu: Faculty of law: directory. Trt, 2001, lk 144–147

Välislingid

Eesti õigusteadlased
Tartu Ülikooli sotsiaalteaduste valdkonna professorid
Tartu Ülikooli õigusteaduskonna professorid
Tartu Ülikooli õigusteaduskonna vilistlased
Valgetähe IV klassi teenetemärgi kavalerid
Sündinud 1952